Ψήφισμα που περιλαμβάνει τις παρατηρήσεις οι οποίες αποτελούν αναπόσπαστο μέρος της αποφάσεως με την οποία χορηγείται απαλλαγή στην Επιτροπή για την εκτέλεση του προϋπολογισμού των Ευρωπαϊκών Κοινοτήτων για το οικονομικό έτος 1994

Το Ευρωπαϊκό Κοινοβούλιο,

- έχοντας υπόψη το άρθρο 206 της Συνθήκης περί ιδρύσεως της Ευρωπαϊκής Κοινότητας,

- έχοντας υπόψη το άρθρο 89 του δημοσιονομικού κανονισμού της 18ης Σεπτεμβρίου 1995 ((ΕΕ L 240 της 07.10.1995, σελ. 1)), σύμφωνα με το οποίο κάθε όργανο της Κοινότητας υποχρεούται να λάβει όλα τα προσήκοντα μέτρα για να δώσει συνέχεια στις παρατηρήσεις που περιέχονται στις αποφάσεις απαλλαγής,

- επισημαίνοντας ότι, σύμφωνα με το ίδιο άρθρο, τα όργανα υποχρεούνται, εφόσον τους το ζητήσει το Ευρωπαϊκό Κοινοβούλιο, να υποβάλουν έκθεση για τα μέτρα που έλαβαν στη συνέχεια των παρατηρήσεων αυτών, ιδίως δε για τις οδηγίες που απηύθυναν σε εκείνες από τις υπηρεσίες τους που συμμετέχουν στην εκτέλεση του προϋπολογισμού,

- έχοντας υπόψη τη σύσταση του Συμβουλίου της 11ης Μαρτίου 1996 (C4-0200/96),

- έχοντας υπόψη την έκθεση της Επιτροπής Ελέγχου του Προϋπολογισμού και τα λοιπά έγγραφα που μνημονεύονται στην απόφαση περί απαλλαγής (Α4-0098/96),

ΓΕΝΙΚΕΣ ΠΑΡΑΤΗΡΗΣΕΙΣ

1. χαιρετίζει το πνεύμα εποικοδομητικής συνεργασίας μεταξύ Επιτροπής και Ελεγκτικού Συνεδρίου το οποίο επιδείχθηκε στην ετήσια έκθεση για οικονομικό έτος 1994 ((ΕΕ C 303 της 14.11.1995)), στο πλαίσιο των αντίστοιχων ρόλων και αρμοδιοτήτων τους όπως ορίζονται από τις Συνθήκες, πνεύμα που μόνο ευεργετικές συνέπειες μπορεί να έχει στον τρόπο με τον οποίο εκτελείται ο προϋπολογισμός της Ένωσης[semigr ]

2. σημειώνει τις προσπάθειες της Επιτροπής να εγκαθιδρύσει ένα σύστημα υγιούς και αποτελεσματικής δημοσιονομικής διαχείρισης (SEM 2000), με στόχο να γίνει απολεσματικότερος ο τρόπος με τον οποίο δαπανώνται τα χρήματα των ευρωπαίων φορολογουμένων[semigr ] δηλώνει ότι η επιτυχία της πρωτοβουλίας αυτής θα κριθεί μόνο βάσει των πρακτικών της αποτελεσμάτων κατά τα προσεχή οικονομικά έτη[semigr ]

3. επισημαίνει εντούτοις και πάλι ότι, στην πράξη, τα κράτη μέλη διαχειρίζονται το 80% του προϋπολογισμού της Ένωσης και ότι συνεπώς δεν είναι νοητή καμία σημαντική και σταθερή βελτίωση της εκτέλεσης του προϋπολογισμού εάν δεν καταβληθούν, εκ παραλλήλου, επίμονες προσπάθειες σε εθνικό, περιφερειακό και τοπικό επίπεδο[semigr ] εκφράζει τη λύπη του διότι η σύσταση του Συμβουλίου για την απαλλαγή 1994 δεν λαμβάνει υπόψη το γεγονός αυτό και δεν προτείνει εποικοδομητικά μέτρα για τη βελτίωση της διαχείρισης του προϋπολογισμού[semigr ]

4. εκφράζει την ικανοποίησή του για τις παρατηρήσεις οι οποίες διατυπώνονται από καιρού εις καιρόν από το Συμβούλιο σχετικά με την μη τήρηση ή την εσφαλμένη εφαρμογή εκ μέρους των κρατών μελών των κοινοτικών διατάξεων, όπως συμβαίνει π.χ. σε θέματα περιβάλλοντος και συμβάσεων δημοσίων έργων στα πλαίσια των Διαρθρωτικών Ταμείων, δεδομένου ότι την πλήρη ευθύνη για την παραβίαση των υφισταμένων κανόνων φέρουν τα κράτη μέλη, είναι ωστόσο απογοητευμένο από το γεγονός ότι το Συμβούλιο δεν έχει καμία αποτελεσματική στρατηγική για την αντιμετώπιση του προβλήματος αυτού[semigr ]

5. καλεί την Επιτροπή να ανταποκριθεί στα καθήκοντα που της έχουν αναθέσει οι Συνθήκες, διασφαλίζοντας ότι η διαχείριση των δαπανών της Ένωσης συμμορφώνεται πλήρως προς τη νομοθεσία της Ένωσης[semigr ] εκφράζει εν προκειμένω τη λύπη του για τη χαλαρή στάση της Επιτροπής έναντι των κρατών μελών που παραμελούν τις νομικές υποχρεώσεις τους[semigr ] επιμένει ότι η Επιτροπή πρέπει να κάνει πλήρη χρήση των μέσων που διαθέτει, προκειμένου να εξασφαλισθεί ότι οι πιστώσεις δαπανώνται πολύ αποτελεσματικά και ότι τα οικονομικά συμφέροντα της Ένωσης προστατεύονται πλήρως[semigr ]

Η δήλωση αξιοπιστίας (DAS)

6. είναι της γνώμης ότι η δήλωση αξιοπιστίας (DAS), που εκδίδεται δυνάμει της Συνθήκης του Μάαστριχτ, θα ενισχύσει τη χρηστή δημοσιονομική διαχείριση και θα βελτιώσει την εκτέλεση του προϋπολογισμού από την Επιτροπή[semigr ]

7. σημειώνει ότι, ενώ η διαχείριση των πιστώσεων υποχρεώσεων δεν παρουσίασε μείζονα προβλήματα κατά το 1994, ο χειρισμός των πιστώσεων πληρωμών οδήγησε σε πολλά τυπικά και ουσιαστικά σφάλματα που δεν είναι δυνατόν να αγνοηθούν από την αρμόδια επί της απαλλαγής αρχή[semigr ]

8. καλεί ως εκ τούτου την Επιτροπή να περιλαμβάνει εφεξής στους λογαριασμούς της Ευρωπαϊκής Ένωσης έναν λογαριασμό με τίτλο «προσδιορισμένα ποσά υποκείμενα σε διαδικασία ανάκτησης», όπου θα προσδιορίζονται επιμέρους περιπτώσεις και υποσύνολα βάσει των ουσιαστικών σφαλμάτων που εντοπίζει το Ελεγκτικό Συνέδριο[semigr ] καλεί επίσης την Επιτροπή να ενημερώνει την αρμόδια επί του προϋπολογισμού αρχή για τις ενέργειές της σχετικά με κάθε μια από τις περιπτώσεις αυτές[semigr ]

9. καλεί το Ελεγκτικό Συνέδριο να εξετάσει σοβαρά, λαμβανομένων υπόψη των διαθέσιμων πόρων, τη δυνατότητα κατάρτισης δηλώσεων αξιοπιστίας βασισμένων σε επιμέρους τομείς πολιτικής ή στις δαπάνες που πραγματοποιούνται σε επιμέρους κράτη μέλη[semigr ]

Ίδιοι πόροι

10. θεωρεί ότι η Επιτροπή και τα κράτη μέλη οφείλουν να ενισχύσουν τον έλεγχό τους επί της εισροής εμπορευμάτων μέσω των τελωνείων και νέου τελωνειακού καθεστώτος στα εξωτερικά σύνορα της Ένωσης[semigr ] ζητεί από την Επιτροπή να εκπονήσει έκθεση επί των θεμάτων αυτών[semigr ]

11. ζητεί από την Επιτροπή να υποβάλλει ετήσια έκθεση σχετικά με την εκ μέρους των κρατών μελών αναγκαστική είσπραξη των κάθε είδους οφειλομένων στον κοινοτικό προϋπολογισμό ποσών[semigr ]

12. επιφυλάσσεται να λάβει θέση επί του συστήματος διαμετακόμισης, εν αναμονή των συμπερασμάτων της εξεταστικής επιτροπής του για το σύστημα διαμετακόμισης[semigr ]

Γεωργικές δαπάνες

13. επισημαίνει ότι, παρά τα μέτρα που εφαρμόσθηκαν στο πλαίσιο της αναμόρφωσης της κοινής αγροτικής πολιτικής, το μερίδιο των γεωργικών δαπανών στον προϋπολογισμό του 1994 αυξήθηκε κατά 1,3% έναντι του προηγούμενου έτους[semigr ]

14. αποδοκιμάζει και πάλι τη μεγάλη απόκλιση μεταξύ εκτιμήσεων του προϋπολογισμού και πραγματικών δαπανών στον γεωργικό τομέα[semigr ] είναι της γνώμης ότι οι διαφορές αυτές δεν μπορούν να εξηγηθούν μόνο με απρόβλεπτους παράγοντες (καιρικές συνθήκες, ασθένειες κτλ.)[semigr ] προτρέπει συνεπώς την Επιτροπή να καταστήσει αυστηρότερα τα μέτρα διαχείρισης, ιδίως στα κεφάλαια του προϋπολογισμού στα οποία εμφανίζεται επανειλημμένη υπέρβαση δαπανών, και να συνεργασθεί στενά με τα κράτη μέλη για τη βελτίωση των προγνώσεων που χρησιμεύουν ως βάση του προϋπολογισμού[semigr ]

15. καλεί την Επιτροπή, εν αναμονή της τελικής απόφασης επί του ποσού της χρηματικής ποινής που θα επιβληθεί για τις ατασθαλίες που σημειώθηκαν στην ιρλανδική βιομηχανία επεξεργασίας βοδινού κρέατος, να εξασφαλίσει την εκ μέρους των ιρλανδικών αρχών πλήρη εφαρμογή του κανονισμού (ΕΟΚ) 2456/93 που αποσκοπεί στην εύρυθμη λειτουργία της αγοράς βοδινού κρέατος[semigr ]

16. καλεί την Επιτροπή να εξασφαλίσει ότι οι γαλλικές αρχές θα εφαρμόσουν πλήρως στην Άνω Κορσική τους κανονισμούς που αφορούν τη χορήγηση ειδικής ενίσχυσης για τις λοφώδεις και ορεινές περιοχές καθώς και την χορήγηση επιδοτήσεων για τις θηλάζουσες αγελάδες, ζητεί δε επίσης από την Επιτροπή να εξεύρει ικανοποιητική λύση για την επιστροφή των αχρεωστήτως καταβληθέντων επιδομάτων[semigr ] τονίζει ότι το Κοινοβούλιο θα δώσει την δέουσα βαρύτητα στο θέμα αυτό κατά την διαδικασία έγκρισης των λογαριασμών[semigr ]

17. εκφράζει τη λύπη του για τη μείωση του ποσοστού χρησιμοποιήσεως των πιστώσεων οι οποίες προορίζονται για τη συγχρηματοδότηση των ελέγχων των δαπανών του ΕΓΤΠΕ-Τμήμα Εγγυήσεων, καλεί δε το Συμβούλιο να εγκρίνει, αμελλητί, τον κανονισμό που πρότεινε η Επιτροπή, κανονισμό ο οποίος αφορά την υλοποίηση των προγραμμάτων δράσεως των κρατών μελών στον τομέα του ελέγχου των δαπανών του ΕΓΤΠΕ, και τούτο για να καταστεί δυνατή η εφαρμογή του εν λόγω κανονισμού εντός του 1996[semigr ]

Κοινή οργάνωση αγοράς οπωροκηπευτικών

18. εκφράζει τη λύπη του για το υπερβολικά υψηλό ποσοστό αποσύρσεως από τις αγορές ορισμένων φρούτων και λαχανικών (ποσοστό που φθάνει μέχρι το 60% περίπου και το οποίο αντιστοιχεί για το 1994 στο σύνολό του με κόστος 400 εκατ. Ecu περίπου)[semigr ] επισημαίνει ότι το ύψος αυτό των ποσοστών δεν ισοδυναμεί μόνο με μία διασπάθιση οικονομικών πόρων αλλά δημιουργεί επίσης προβλήματα οικολογικής φύσεως, γεγονός το οποίο αμαυρώνει την εικόνα της Ευρωπαϊκής Ένωσης παρόλο που η κοινή οργάνωση αγοράς (ΚΟΑ) οπωροκηπευτικών απορροφά μόλις το 4,5% του συνόλου των δαπανών του ΕΓΤΠΕ-Τμήμα Εγγυήσεων[semigr ]

19. εκφράζει την λύπη του για τον υψηλό αριθμό των επισημανθέντων από το Ελεγκτικό Συνέδριο σφαλμάτων στα οποία υπέπεσαν συστηματικά πολλά κράτη μέλη κατά την εφαρμογή των κοινοτικών κανόνω της ΚΟΑ οπωροκηπευτικών, γεγονός που είχε ως αποτέλεσμα να καταβληθούν ενισχύσεις υπερβολικά υψηλές[semigr ]

20. καλεί την Επιτροπή να ελέγξει τις περιπτώσεις που επισημάνθηκαν από το Ελεγκτικό Συνέδριο στα πλαίσια της έγκρισης των λογαριασμών και να λάβει τα κατάλληλα οικονομικά μέτρα ενδεχομένως έναντι των ενεχομένων κρατών μελών[semigr ]

21. καλεί τα κράτη μέλη να εφαρμόσουν πλήρως τις διατάξεις της μελλοντικής ΚΟΑ, ζητεί δεν από την Επιτροπή να μειώσει τις μηνιαίες προκαταβολές οι οποίες καταβάλλονται στα πλαίσιο του ΕΓΤΠΕ-Τμήμα Εγγυήσεων στα κράτη μέλη τα οποία δεν σέβονται τους κανόνες της ΚΟΑ[semigr ]

22. ζητεί από την Επιτροπή να αυξήσει τα υλικά μέσα που διατίθενται για τον έλεγχο της εφαρμογής της ΚΟΑ, να εκπονήσει ένα πρόγραμμα συστηματικών ελέγχων και να δημιουργήσει ένα ευρύτερο πλαίσιο συνεργασίας μεταξύ των κοινοτικών ελεγκτών και των συναδέλφων τους των κρατών μελών[semigr ]

23. ζητεί από το Ελεγκτικό Συνέδριο να παρακολουθήσει την εφαρμογή της μελλοντικής ΚΟΑ και να υποβάλει ειδική έκθεση σχετικά με τους όρους υλοποίησής της καθώς και με τις συνέπειες της εφαρμοζόμενης μεταρρυθμίσεως, εντός τριών ετών από την έναρξη ισχύος της[semigr ]

Αλιευτική πολιτική

24. ζητεί από την Επιτροπή να αναλύσει τα ισχύοντα νομικά καθεστώτα προκειμένου να προσαρμόσει τις κοινοτικές ρυθμίσεις στις πραγματικές καταστάσεις της αγοράς και στις ιδιαιτερότητες του κοινοτικού τομέα αλιείας του τόννου[semigr ]

25. ζητεί από την Επιτροπή να προχωρήσει, σε συνεργασία με τις αρχές των κρατών μελών, στις αναφερθείσες στην έκθεση του Ελεγκτικού Συνεδρίου αποστολές ελέγχου κατά τη διάρκεια του 1996 και να ενημερώσει το Ευρωπαϊκό Κοινοβούλιο για τα αποτελέσματα[semigr ]

26. καλεί την Επιτροπή να αναλύσει την ισχύουσα τελωνειακή πολιτική για τον τόννο, προκειμένου να υπάρξει καλύτερη προσαρμογή της στις ανάγκες και στην υφισταμένη κατάσταση του τομέα, με την εξισορρόπηση των συμφερόντων των παραγωγών και των μεταποιητών[semigr ]

Διαρθρωτικά Ταμεία

27. σημειώνει ότι παράλληλα με τα γνωστά προβλήματα, το οικονομικό έτος 1994 χαρακτηρίστηκε από μία ανησυχητική εξέλιξη η οποία θα μπορούσε να οδηγήσει σε σοβαρά διοικητικά, δημοσιονομικά και πολιτικά προβλήματα κατά την άσκηση της διαρθρωτικής πολιτικής στα προσεχή έτη[semigr ]

28. είναι της άποψης ότι η Επιτροπή οφείλει να υιοθετήσει, τροποποιώντας καταλλήλως τον κανονισμό, μια ολοκληρωμένη προσέγγιση η οποία να περιλαμβάνει τα εξής στοιχεία[semigr ]

- ενίσχυση του ρόλου των Επιτροπών Ελέγχου και Παρακολούθησης, ώστε να ελέγχεται όντως η τήρηση των κοινοτικών διατάξεων και να παρακολουθείται η πρόοδος και η διαχείριση των σχεδίων[semigr ] υπενθυμίζει εν προκειμένω τις απόψεις που είχε ήδη εκφράσει επί του θέματος στο ψήφισμά του σχετικά με την απαλλαγή για το οικονομικό έτος 1989[semigr ]

- θέσπιση κριτηρίων επιλογής και άλλων διαδικασιών έτσι ώστε να καταστεί αποτελεσματικότερος ο έλεγχος τόσο της τήρησης των κοινοτικών διατάξεων - ιδίως στους τομείς του περιβάλλοντος και των δημοσίων συμβάσεων - όσο και της προόδου και της διαχείρισης των σχεδίων[semigr ]

- εφαρμογή του άρθρου 24 (ενδεχομένως σε τροποποιηθείσα μορφή) του κανονισμού 2082/93 με τέτοιο τρόπο ώστε η παράλειψη συμμόρφωσης προς τους νομοθετικούς κανόνες να έχει ως άμεσο αποτέλεσμα τη μείωση, την αναστολή ή και τη διακοπή της χορηγούμενης βοήθειας[semigr ]

29. φρονεί ότι πρέπει να αναθεωρηθούν εσωτερικές διαδικασίες εφαρμοζόμενες από την Επιτροπή εφόσον, είτε τυπικά είτε στην πράξη, μπορούν να περιορίσουν την ισχύ κοινοτικών διατάξεων ή να αποδυναμώσουν την κοινοτική διαχείριση[semigr ]

30. φρονεί ότι θα πρέπει να καλυφθούν τα υπάρχοντα κενά της νομοθεσίας, όπως π.χ. σχετικά με τα έσοδα από τόκους και τις αρμοδιότητες και υποχρεώσεις των ενδιάμεσων φορέων[semigr ]

31. θεωρεί ότι οι συνολικές επιχορηγήσεις δεν πρέπει να χρησιμοποιούνται για παροχή δανείων[semigr ]

32. είναι της γνώμης ότι τα διάφορα Ταμεία θα πρέπει να περιβάλλονται με σαφέστερα καθορισμένες και διακεκριμένες προτεραιότητες και ότι θα πρέπει να αποδίδεται μεγαλύτερη προσοχή στη φάση της έγκρισης των σχεδίων, π.χ. με τη μελέτη υφισταμένων ή πιθανών εναλλακτικών λύσεων και συνεκτιμώντας περισσότερο τις συστάσεις των άμεσα ενδιαφερομένων Γενικών Διευθύνσεων[semigr ]

33. καλεί την Επιτροπή να τηρήσει την υπόσχεσή της διαβιβάζοντας στο Κοινοβούλιο τακτικές εκθέσεις σχετικά με τη χρησιμοποίηση των Διαρθρωτικών Ταμείων ανά Ταμείο, Στόχο και Κοινοτικό Πλαίσιο Στήριξης, αποσαφηνίζοντας σε κάθε περίπτωση τις σχετικές επιδόσεις κάθε κράτους μέλους[semigr ]

34. ζητεί από την Επιτροπή, και ιδίως από τα κράτη μέλη, να καταβάλλουν προσπάθειες για τη βελτίωση του ρυθμού υποβολής σχεδίων και προγραμμάτων, ώστε να αποφεύγεται η συσσώρευση αναλήψεων κατά τους τελευταίους μήνες κάθε οικονομικού έτους, πράγμα που δημιουργεί σοβαρό κίνδυνο βεβιασμένων αποφάσεων και, ως εκ τούτου, σφαλμάτων[semigr ]

35. ζητεί από την Επιτροπή πολύ αυστηρότερη εφαρμογή της κοινοτικής πρωτοβουλίας INTERREG και υπενθυμίζει ότι στόχος της πρωτοβουλίας αυτής είναι η διαμεθοριακή συνεργασία και όχι απλώς η οικονομική ανάπτυξη των επιλέξιμων ζωνών, η οποία μπορεί να εξυπηρετηθεί και από άλλες παρεμβάσεις μέσω των Κοινοτικών Πλαισίων Στήριξης[semigr ]

Ευρωπαϊκό Κοινωνικό Ταμείο

36. ζητεί να ληφθούν περισσότερα μέτρα για αυξημένη διαφάνεια των διαδικασιών επικοινωνίας και λήψης αποφάσεων, ώστε να μην έχουν τα κράτη μέλη την ευκαιρία να κρύβονται πίσω από την «Ευρώπη» για να αποσπούν την προσοχή από τις δικές τους αποτυχίες στην εφαρμογή των ευρωπαϊκών Πλαισίων Στήριξης[semigr ]

37. επαναλαμβάνει ότι θα συνεχίσει να παρακολουθεί την εκτέλεση του ΕΚΤ, ώστε να αποφευχθεί κάθε αρνητικός αντίκτυπος των σημερινών προβλημάτων στην κατάλληλη προετοιμασία της μεταρρύθμισης των Διαρθρωτικών Ταμείων μετά το 1999[semigr ]

38. ζητεί από την Επιτροπή να λάβει τα απαραίτητα μέτρα για να επιλύσει το πρόβλημα της συχνής καθυστέρησης διάθεσης των πόρων του ΕΤΑ στους τελικούς αποδέκτες, πράγμα που οφείλεται στο γεγονός ότι τα ενδιάμεσα σώματα προσπαθούν να καρπωθούν τους τόκους όσο το δυνατόν περισσότερο[semigr ]

39. καλεί και πάλι την Επιτροπή να συνεχίσει να παρακολουθεί την εφαρμογή της αρχής της προσθετικότητας και, για τον σκοπό αυτό, να ασκήσει την επιρροή της στα κράτη μέλη ώστε να καθίστανται διαθέσιμες όλες οι πληροφορίες που είναι απαραίτητες για την εξασφάλιση της διαφάνειας των στοιχείων[semigr ]

Εσωτερικές πολιτικές

40. επισημαίνει ότι η εκτέλεση των πιστώσεων αναλήψεως υποχρεώσεων που αφορούν το σύνολο των πολιτικών του προϋπολογισμού που ανήκουν στην κατηγορία 3 των δημοσιονομικών προοπτικών δεν παρουσίασε αξιόλογα προβλήματα, με εξαίρεση το κονδύλιo που αφορά την καταπολέμηση της απάτης στον τομέα της έρευνας (Β6-840), και καλεί επισήμως την UCLAF να το χρησιμοποιήσει κατά τα επόμενα οικονομικά έτη[semigr ]

41. επαναλαμβάνει προς το Ελεγκτικό Συνέδριο το αίτημα της ολοκλήρωσης της Ετήσιας Έκθεσης με ένα κεφάλαιο που θα ασχολείται με τις εσωτερικές πολιτικές της Ένωσης σε ενιαίο πλαίσιο και επίσης θα αναλύει κοινά ζητήματα των διάφορων δραστηριοτήτων που χρηματοδοτούνται από την κατηγορία 3 των δημοσιονομικών προοπτικών[semigr ]

42. επισημαίνει ότι μία πρώτη ανάλυση των γεγονότων που προκάλεσαν νομικές συνέπειες στον τομέα του τουρισμού, όπως επίσης και των μηχανισμών επιλογής και διαχείρισης που εξετάζονται από το Ελεγκτικό Συνέδριο στα πλαίσια του LIFE και του τρίτου προγράμματος πλαισίου για την έρευνα, δημιουργεί ισχυρές αμφιβολίες όσον αφορά τη διαφάνεια των διαδικασιών στον τομέα των άμεσων χρηματοδοτήσεων και των επιδοτήσεων[semigr ]

43. επισημαίνει, ειδικότερα, ότι η άσκηση της αρμοδιότητας της Επιτροπής όσον αφορά την επιλογή των προς χρηματοδότηση σχεδίων ή όσον αφορά την επιλογή των δικαιούχων για επιδοτήσεις δεν ρυθμίζεται από λεπτομερείς διατάξεις οι οποίες να διασφαλίζουν:

- τη δημοσιότητα των πρωτοβουλιών χρηματοδότησης[semigr ]

- τον ορισμό των κριτηρίων και παραμέτρων (στο μέτρο του δυνατού ποσοτικά προσδιορισμένων) της επιλογής[semigr ]

- τη διαβάθμιση των υποψηφιοτήτων[semigr ]

- την εναρμόνιση των συμβάσεων[semigr ]

44. φρονεί ότι τα ως άνω νομοθετικά κενά προκαλούν σύγχυση και παρατυπίες ως προς την επιλογή, περιορίζουν το πεδίο έρευνας των εσωτερικών ελέγχων και στερούν τη δυνατότητα στους αιτούμενους χρηματοδότηση να προσφύγουν στο Δικαστήριο για να προασπίσουν τα νόμιμα συμφέροντά τους[semigr ]

45. αποφασίζει επομένως να αναλάβει πρωτοβουλία με στόχο μια ριζική μεταρρύθμιση των άμεσων χρηματοδοτήσεων και των επιδοτήσεων σε όλα τα επίπεδα (τομεακή και δημοσιονομική νομοθεσία και διοικητική οργάνωση), με σκοπό να εξασφαλίζεται η διαφάνεια των διαδικασιών και η προστασία των νομίμων συμφερόντων των αιτούντων σε πλαίσιο σεβασμού του κοινοτικού χαρακτήρα των χρηματοδοτούμενων πολιτικών[semigr ]

46. ως εκ τούτου, ζητεί από το Ελεγκτικό Συνέδριο να του υποβάλει έκθεση όσον αφορά την καταλληλότητα των διαδικασιών επιλογής και διαχείρισης στον τομέα των άμεσων χρηματοδότησεων και των επιδοτήσεων[semigr ] επιμένει εν προκειμένω ότι η απάντηση της Επιτροπής προς το Ελεγκτικό Συνέδριο θα πρέπει να αντανακλά πλήρως τις απόψεις της UCLAF και της ΓΔ ΧΧ της Επιτροπής (Δημοσιονομικός Έλεγχος)[semigr ]

47. επιφυλάσσεται, υπό το πρίσμα των παραπάνω εκθέσεων και οποιουδήποτε άλλου χρήσιμου στοιχείου, να εξετάσει τη δυνατότητα συγκρότησης μιας εξεταστικής επιτροπής στον εν λόγω τομέα[semigr ]

48. δηλώνει ότι θα εξετάσει με προσοχή κάθε σχετική κανονιστική ρύθμιση, στο πλαίσιο των τρεχουσών και μελλοντικών νομοθετικών διαδικασιών, με σκοπό τη διασφάλιση της πληρότητας των διατάξεων[semigr ]

49. καλεί την Επιτροπή να δώσει συνέχεια στις επισημάνσεις του Ελεγκτικού Συνεδρίου σχετικά με τους τομείς του περιβάλλοντος και της έρευνας και, ειδικότερα, στις παρατηρήσεις που περιέχονται στις παραγράφους 6.12 - 6.17 και 9.10 - 9.15 της Ετήσιας Έκθεσης[semigr ]

50. η Επιτροπή καλείται να προτείνει νομική βάση για τις επιχορηγήσεις προς τις οργανώσεις καταναλωτών και να διερευνήσει η ίδια αν οι χορηγούμενες επιχορηγήσεις οδηγούν σε επιθυμητά αποτελέσματα[semigr ]

51. το Κοινοβούλιο καλεί τη Διεύθυνση Δημόσιας Υγείας της ΓΔ V και τη Γενική Διεύθυνση της Πολιτικής Καταναλωτών να εκπονούν ειδικές ετήσιες επισκοπήσεις όπως κάνει η Γενική Διεύθυνση Περιβάλλοντος, Πυρηνικής Ασφάλειας και Προστασίας του Πολίτη.

52. καλεί την Επιτροπή να εξασφαλίσει υψηλότερο ποσοστό χρησιμοποίησης των πιστώσεων πληρωμών σε τομείς άσκησης πολιτικής, όπως η ασφάλεια των μεταφορών (άρθρο Β2-702) και οι συνδυασμένες μεταφορές (άρθρο Β2-706), στους οποίους το Κοινοβούλιο ανέκαθεν απέδιδε υψηλή προτεραιότητα[semigr ]

Δανειοδοτήσεις και δανειοληψίες

53. καλεί την Επιτροπή Ελέγχου του Προϋπολογισμού και την Ευρωπαϊκή Τράπεζα Επενδύσεων να συστήσουν από κοινού μια άτυπη επιτροπή διασύνδεσης, απαρτιζόμενη από ολιγάριθμους εκπροσώπους των δύο πλευρών, που θα αποτελέσει ένα «βήμα» για την ανταλλαγή απόψεων και πληροφοριών στα πλαίσια των αρμοδιοτήτων του Κοινοβουλίου στον τομέα του ελέγχου του προϋπολογισμού[semigr ]

54. επαναλαμβάνει το αίτημα να αναγνωριοσθεί στο Ελεγκτικό Συνέδριο η άνευ ορίων ελεγκτική πρόσβαση στις δοσοληψίες του Ευρωπαϊκού Ταμείου Επενδύσεων, ώστε να είναι σε θέση να υποβάλει έκθεση στην αρμόδια επί του προϋπολογισμού αρχή σχετικά με τα ζητήματα που αφορούν τον κοινοτικό προϋπολογισμό[semigr ] καλεί ωστόσο την Επιτροπή, την ΕΤΕπ και το Ελεγκτικό Συνέδριο να συνάψουν συμφωνία με το Ευρωπαϊκό Κοινοβούλιο όσον αφορά την επεξεργασία των κατ' αυτό τον τρόπο λαμβανομένων πληροφοριών, διασφαλίζοντας την προστασία των συμφερόντων των επενδυτών και των δανειοληπτών του ΕΤΑΕ[semigr ]

55. επισημαίνει ότι το Ταμείο Εγγυήσεων δεν διαθέτει επαρκείς πόρους για την κάλυψη του συνόλου των ενδεχομένων αιτήσεων που θα μπορούσαν να του υποβληθούν, καθώς και ότι ο μηχανισμός χρηματοδοτήσεώς του θέτει, στην πράξη, ένα υπερβολικά χαμηλό όριο στο ποσό των εξωτερικών δανειοδοτήσεων της Κοινότητας[semigr ] υποστηρίζει ως εκ τούτου τα ακόλουθα μέτρα:

- την αύξηση των πόρων του προϋπολογισμού που μπορούν να χρησιμοποιηθούν για τη χρηματοδότηση του Ταμείου Εγγυήσεων και την αναθεώρηση των αναγκαίων για το σκοπό αυτό δημοσιονομικών προοπτικών,

- τον ορισμό του επιπέδου-στόχου του Ταμείου Εγγυήσεων με βάση μια διαρκή ανάλυση των κινδύνων των οφειλομένων δανείων σε οποιαδήποτε στιγμή, από κοινού με ένα επαρκώς ευέλικτο σύστημα χρηματοδότησης,

- τη μείωση, από το ισχύον 100% σε 75%, του ποσού της εγγύησης που παρέχεται στην ΕΤΕπ για τη χορήγηση δανείων σε χώρες της Κεντρικής και Ανατολικής Ευρώπης και της Λεκάνης της Μεσογείου[semigr ]

56. εκφράζει τη λύπη του για το γεγονός ότι το Ελεγκτικό Συνέδριο εξακολουθεί να προβαίνει σε αρνητικά σχόλια όσον αφορά τη διαχείριση των πιστώσεων για την αποκατάσταση των ζημιών που προκλήθηκαν από το σεισμό στην Ιταλία το 1980[semigr ] ζητεί από την Επιτροπή να αναθεωρήσει την απόφασή της περί διοχέτευσης αδιάθετων πιστώσεων προοριζομένων για την αποκατάσταση των ζημιών του σεισμού σε άλλο σχέδιο που είχε ολοκληρωθεί πριν από 10 έτη, αποφασίζοντας, σε συνεργασία με τις ιταλικές αρχές, τη διοχέτευση του ποσού σε επιλέξιμο εν εξελίξει σχέδιο[semigr ]

Καταπολέμηση της απάτης

57. αποδοκιμάζει το χαμηλό ποσοστό χρησιμοποίησης των πιστώσεων ορισμένων κονδυλίων που έχουν καίρια σημασία για την καταπολέμηση της απάτης, όπως είναι το Β1-360 και Β2-5190 (στον γεωργικό τομέα), το Β6-480 (έρευνα) κτλ.[semigr ] καλεί την Επιτροπή να εξασφαλίσει την πλήρη χρησιμοποίηση όλων των κονδυλίων που αφορούν την καταπολέμηση της απάτης και να εξετάσει, όποτε χρειάζεται σε συνεργασία με τα κράτη μέλη, τα αναγκαία μέτρα προκειμένου να αυξηθεί η ικανότητα χρησιμοποίησης εκ μέρους των κρατών μελών[semigr ]

58. αναθέτει στα Εξωτερικά Γραφεία του Κοινοβουλίου να ενημερώνουν τακτικά την Επιτροπή Ελέγχου του Προϋπολογισμού για τα κρούσματα απάτης με κοινοτικές πιστώσεις τα οποία αναφέρονται από τα μέσα ενημέρωσης κάθε κράτους μέλους, και να διαβιβάζουν δεόντως το σχετικό υλικό (αποκόμματα τύπου, βιντεοταινίες κτλ.)[semigr ]

Συνεργασία με τις μεσογειακές, τις αναπτυσσόμενες και άλλες τρίτες χώρες

59. ενθαρρύνει την Επιτροπή να άρει τους περιορισμούς και τους περιττούς όρους όσον αφορά τη χρήση των πιστώσεων οι οποίες χορηγούνται για την στήριξη της διαρθρωτικής προσαρμογής των χωρών της Νότιας και Ανατολικής Μεσογείου, μελετώντας ειδικότερα το ενδεχόμενο να παραιτηθεί των εισαγωγικών προγραμμάτων όταν αφενός οι εξωτερικές συναλλαγές των δικαιούχων χωρών έχουν απελευθερωθεί αρκούντως και όταν αφετέρου τα νομίσματά τους μετατρέπονται και εξάγονται ελευθέρως, αντικαθιστώντας τα προγράμματα αυτά με την απευθείας στήριξη των ισοζυγίων πληρωμών των χωρών αυτών[semigr ]

60. ζητεί από την Επιτροπή να ενισχύσει και να επικεντρώσει με καλύτερο τρόπο τις διαδικασίες επιτήρησης και ελέγχου και να αυξήσει, μέσω εσωτερικών μεταθέσεων, το προσωπικό το οποίο ασχολείται με τα προγράμματα στήριξης της διαρθρωτικής προσαρμογής, χρησιμοποιώντας επιπλέον το προσωπικό που έχει τις απαραίτητες γνώσεις και εμπειρία για να προβεί στις αναγκαίες χρηματοοικονομικές και δημοσιονομικές αναλύσεις για κάθε κράτος προκειμένου να ελέγξει κατά πόσο οι χρηματοοικονομικές στρατηγικές των κρατών αυτών συνάδουν με τα προγράμματα οικονομικής μεταρρύθμισης[semigr ]

Κοινή εξωτερική πολιτική και πολιτική ασφάλειας (ΚΕΠΠΑ)

61. διαπιστώνει ότι το Συμβούλιο, με δημοσιονομικές αποφάσεις επί των κοινών δράσεων στο πλαίσιο της Κοινής Εξωτερικής Πολιτικής και Πολιτικής Ασφαλείας (ΚΕΠΠΑ), έχει περιορίσει το δικαίωμα της Επιτροπής να εκτελεί τον προϋπολογισμό με δική της ευθύνη και με τον τρόπο αυτό έχει περιορίσει και το δικαίωμα του Κοινοβουλίου να καλεί την Επιτροπή να λογοδοτήσει για την εκτέλεση του προϋπολογισμού[semigr ] επισημαίνει ότι η τακτική αυτή δημιουργεί κενό στη διαδικασία απαλλαγής, για το οποίο φέρει την ευθύνη μόνο το Συμβούλιο[semigr ]

62. επισημαίνει ότι η αποφασισθείσα από το Συμβούλιο διαδικασία της τμηματικής διάθεσης πιστώσεων στο πλαίσιο της κοινής δράσης Mostar έχει δημιουργήσει περιττές καθυστερήσεις και περίπλοκες διοικητικές λειτουργίες, ξένες προς την υπόλοιπη διαδικασία, με απώτερη συνέπεια ελλιπή εποπτεία της κατάστασης και δυσχερέστερη εφαρμογή ελέγχων[semigr ]

63. καλεί το Συμβούλιο, όταν λαμβάνει αποφάσεις στο μέλλον για θέματα ΚΕΠΠΑ, να σέβεται πλήρως τις δημοσιονομικές διατάξεις της Συνθήκης και τον κοινοτικό προϋπολογισμό[semigr ] εκφράζει τη λύπη του για το γεγονός ότι η σύσταση του Συμβουλίου για την απαλλαγή του 1994 δεν σχολιάζει κάν τη χρηματοδότηση της ΚΕΠΠΑ κατά το έτος αυτό[semigr ]

64. ζητεί από την Επιτροπή να υποβάλει μέχρι την 1η Σεπτεμβρίου 1996 έκθεση σχετικά με όλες τις δημοσιονομικές και τις συναφείς θεσμικές πτυχές της ΚΕΠΠΑ, όπου, για λόγους πλήρους διαφάνειας, θα αναπτύσσεται ο ρόλος και η σημασία των συνεισφορών που έχουν καταβληθεί από τα κράτη μέλη για τη χρηματοδότηση της ΚΕΠΠΑ[semigr ]

65. επαναλαμβάνει το διατυπωθέν προς το Ελεγκτικό Συνέδριο αίτημά του μέσω του ψηφίσματος της 15.11.94 (( ΕΕ C 341 της 05.12.1994, σελ. 37)), να εκδώσει γνωμοδότηση σχετικά με τους όρους για την εκτέλεση των δαπανών στο πλαίσιο της ΚΕΠΠΑ[semigr ] ελπίζει ότι η πτυχή αυτή θα καλυφθεί πλήρως από την έκθεση που εκπονεί επί του παρόντος το Ελεγκτικό Συνέδριο σχετικά με την ΚΕΠΠΑ[semigr ] τονίζει την ανάγκη να κατατεθεί η έκθεση αυτή εγκαίρως ώστε να μπορεί να ληφθεί υπόψη στις διαβουλεύσεις της Διακυβερνητικής Διάσκεψης[semigr ]

Πρόγραμμα Phare

66. ζητεί από την Επιτροπή να παράσχει:

- σαφή προσδιορισμό καθηκόντων και ευθυνών για όλα τα μέρη της διαχειριστικής δομής του Phare (ιδιαίτερα τις αντιπροσωπείες),

- πλήρες και εξειδικευμένο προσωπικό για τις αντιπροσωπείες, το οποίο πρέπει να δημιουργηθεί με τη σύσταση «διπλωματικής υπηρεσίας» στην Επιτροπή, που θα εξασφαλίζει πραγματική κινητικότητα του προσωπικού,

- σαφείς ρυθμίσεις όσον αφορά τους όρους απασχόλησης και τις αρμοδιότητες του τοπικού προσωπικού στις αντιπροσωπείες,

- δημοσιονομική αυτονομία (τοπικοί προϋπολογισμοί και όρια δαπανών) και έγκριση σχεδίων από τα μέλη των αντιπροσωπειών, λαμβανομένων δεόντως υπόψη του τόπου όπου βρίσκεται η αντιπροσωπεία, της αρχαιότητας και πείρας του μέλους κτλ.,

- ρητή και σαφή οριοθέτηση των διοικητικών αρμοδιοτήτων των μονίμων υπαλλήλων, των εκτάκτων υπαλλήλων και των εξωτερικών συμβούλων,

- εξορθολογισμός των ΜΜΕ μετά από ανάλυση των πραγματικών διαχειριστικών αναγκών[semigr ]

67. καλεί την Επιτροπή να καταρτίσει, έως τις 30 Σεπτεμβρίου 1996, ένα έγγραφο στρατηγικής όπου θα προσδιορίζεται ο ρόλος του προγράμματος Phare στην προετοιμασία των χωρών της Κεντρικής και Ανατολικής Ευρώπης για προσχώρηση στην ΕΕ[semigr ]

68. ζητεί να υπάρχει μια περισσότερο προβλεπτική προσέγγιση στον προσδιορισμό και την έγκριση των σχεδίων εκ μέρους της Επιτροπής, συμπεριλαμβανομένης της αποσαφήνισης των όρων που αποσκοπούν στην εξασφάλιση απτών αποτελεσμάτων, στη διάδοση της τεχνογνωσίας και στη μεσοπρόθεσμη βιωσιμότητα των θετικών αντικτύπων των σχεδίων του Phare σε όλους τους τομείς[semigr ]

Πρόγραμμα Tacis

69. καλεί την Επιτροπή να προσδιορίσει με πλήρη σαφήνεια ποια από τα καθήκοντα που εμπεριέχονται στη διαχείριση του Tacis:

- πρέπει να υπάγονται στην αποκλειστική αρμοδιότητα των δημόσιων αρχών και να επιτελούνται μόνο από δημόσιους υπαλλήλους,

- μπορούν να επιτελούνται από μη υπαλλήλους που απασχολούνται από την Επιτροπή και επιβλέπονται από υπαλλήλους,

- μπορούν να ανατίθενται υπεργολαβικά σε τρίτους,

καλεί επί πλέον την Επιτροπή να δηλώσει πόσο ανθρώπινο δυναμικό χρειάζεται για κάθε κατηγορία εργασιών[semigr ]

70. καλεί την Επιτροπή να δημιουργήσει μόνιμες αντιπροσωπείες με σαφείς αρμοδιότητες σε όλες τις χώρες που λαμβάνουν βοήθεια από το Tacis, και να εξασφαλίσει την πλήρη στελέχωσή τους με επαρκώς καταρτισμένους υπαλλήλους[semigr ] για το σκοπό αυτό πιστεύει ότι η σχετική Γενική Διεύθυνση της Επιτροπής πρέπει να προσλαμβάνει υπαλλήλους βάσει μιας υποχρεωτικής κινητικότητας[semigr ] καλεί την Επιτροπή να υποβάλει στο Κοινοβούλιο, έως τις 31 Ιουλίου 1996, έκθεση επί των μέτρων που προτίθεται να λάβει για να ανταποκριθεί στις ανάγκες αυτές[semigr ]

71. καλεί την Επιτροπή να αποδίδει μεγαλύτερη προσοχή στη μεσοπρόθεσμη βιωσιμότητα των σχεδίων όταν τα εγκρίνει, διατυπώνοντας ειδικότερα αυξημένες απαιτήσεις από τους αποδέκτες όσον αφορά την επίδοση και την παρακολούθηση και διάδοση των αποτελεσμάτων, και συνδέοντας τα σχέδια με άλλες μορφές στήριξης και ενίσχυσης όπως είναι τα δάνεια ΕΤΕπ/ΕΤΑΑ, η χρηματοδότηση από τοπικά πιστωτικά ιδρύματα, οι συμμετοχές στο κεφάλαιο κτλ.[semigr ]

72. καλεί την Επιτροπή να εκπονήσει μια συνολική στρατηγική αξιολόγηση των μέχρι τούδε επιτευγμάτων του Tacis σε πολιτικό, κοινωνικό και οικονομικό (τομεακό και μακροοικονομικό) επίπεδο και να προτείνει στρατηγικούς στόχους για την επόμενη πενταετία του Tacis[semigr ] ζητεί να διαβιβασθεί η εν λόγω αξιολόγηση στο Ευρωπαϊκό Κοινοβούλιο προτού αυτό εγκρίνει τη γνωμοδότησή του επί του νέου κανονισμού του Tacis[semigr ]

73. εκφράζει την ανησυχία του για την απειλή που δημιουργούν τα κρούσματα απάτης, ιδίως όσα διαπράττονται από τους κύκλους του οργανωμένου εγκλήματος, εναντίον του προγράμματος Tacis[semigr ] τονίζει ότι είναι σημαντικό να ελέγχονται τα διαπιστευτήρια όσων υποβάλλουν αιτήσεις για συμβάσεις του Tacis και να παρακολουθείται η χρησιμοποίηση των χρηματικών πόρων κατά τη διάρκεια της εκτέλεσης της σύμβασης[semigr ] καλεί επί πλέον την Επιτροπή να λαμβάνει αποφασιστική στάση όταν ασχολείται με καταγγελίες για κρούσματα απάτης στα οποία ενέχονται υπάλληλοί της[semigr ]

Δαπάνες διοικητικής λειτουργίας

74. καλεί την Επιτροπή να υποβάλει στο Κοινοβούλιο, εγκαίρως για την πρώτη ανάγνωση του προϋπολογισμού 1997, έκθεση σχετικά με το σύνολο των μέτρων που ελήφθησαν για να εξασφαλισθεί η πρέπουσα δημοσιονομική και διοικητική διαχείριση α) των εξωτερικών αντιπροσωπειών της Επιτροπής και β) των περιουσιακών στοιχείων της (εξαιρουμένου του τομέα της έρευνας).

75. ζητεί από το Ελεγκτικό Συνέδριο να εκπονήσει έκθεση σχετικά με τα μαθήματα γλωσσών που οργανώθηκαν στο Λουξεμβούργο για τους υπαλλήλους της Ευρωπαϊκής Ένωσης, δίδοντας ιδιαίτερη έμφαση στην πρόσκληση για την υποβολή προσφορών για την διοργάνωση των μαθημάτων το 1994, και να αξιολογήσει τη λειτουργία του ισχύοντος τώρα συστήματος[semigr ]

76. ζητεί από την Διοργανική Επιτροπή για την Επεξεργασία Δεδομένων να εκπονήσει μία συγκριτική μελέτη σχετικά με τις πληροφορίες για τα θεσμικά όργανα της Ένωσης που είναι διαθέσιμες στις βάσεις δεδομένων της ΕΕ, με σκοπό να αφαιρεθούν τα στοιχεία για τα οποία υπάρχει επικάλυψη και/ή επανάληψη εργασιών.